kalixlouiis/myanmar-wikipedia-corpus huggingface dataset:
အဿာသပဿာသ အထူး= ဝင်သက်ထွက်သက်ကို ရှုရာတွင်၊ ဘဝင်စိတ်နှင့် မနောဝိညာဏဓာတ်ကြောင့် ဖြစ်ပေါ်မှုကို ဉာဏ်ဖြင့် စိုက်ရှုပြီး၊ စိတ္တဇသဒ္ဒနဝကကလာပ် (၉) ကို ခွဲထုတ်ရှုပါ။
အသက်ရှူချိန် အသံပါဝင်မှုကြောင့် သဒ္ဒရုပ်ပါသည်။
ဤရှုကွက်များသည် ဗုဒ္ဓအဘိဓမ္မာ၏ နက်နဲမှုနှင့် တိကျမှုကို ထင်ရှားစေသည့် အံ့ဩဖွယ်ရာ အချက်များပင် ဖြစ်သည်။
နိဗ္ဗာနဂါမိနိပဋိပဒါ - စတုတ္ထတွဲ - ဖားအောက်တောရဆရာတော် ဆက်စပ်ဖတ်ရှုရန် ဝါယောဓာတ်လွန်ကဲသော ဝါယောကောဋ္ဌာသ (၆) မျိုး ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
အာရဗီ - အသံထွက် - အ(လ်)-ကောဟ်ဟာရ် ဘာသာပြန်အဓိပ္ပါယ် - အရာခပ်သိမ်းကို အနိုင်ယူတော်မူသော အရှင်၊ အရာခပ်သိမ်းကို နှိမ်နင်းတော်မူသော အရှင် အ(လ်)-ကောဟ်ဟာရ် () သည် အလ္လာဟ်အရှင်မြတ်၏ ဂုဏ်တော် ၉၉ ပါးထဲမှ တစ်ပါးအပါအဝင်ဖြစ်သည်။
ဤဂုဏ်တော်သည် အလ္လာဟ်အရှင်မြတ်သည် အရာခပ်သိမ်းကို အကြွင်းမဲ့ အုပ်ချုပ်တော်မူပြီး၊ မိမိ၏ အလိုတော်အတိုင်း အရာအားလုံးကို လုပ်ဆောင်နိုင်စွမ်းရှိကြောင်း ဖော်ပြသော ဂုဏ်တော်ဖြစ်သည်။
အရှင်မြတ်သည် မိမိ၏ အလိုတော်ကို မည်သူမျှ ဟန့်တားနိုင်စွမ်းမရှိဘဲ၊ အားလုံးကို မိမိ၏ အုပ်ချုပ်မှုအောက်တွင် ထားရှိတော်မူသည်။
ဤဂုဏ်တော်သည် အလ္လာဟ်အရှင်မြတ်၏ ကြီးမားသော တန်ခိုးအာဏာ၊ စွမ်းရည်နှင့် အုပ်ချုပ်စိုးမိုးမှုကို မီးမောင်းထိုးပြသည်။
စူရဟ် အလ်-အန်အမ် (အခန်း ၆)၊ အာယသ် ၁၈စူရဟ် ယူစွဖ် (အခန်း ၁၂)၊ အာယသ် ၃၉စူရဟ် အလ်-ဂါဖိရ် (အခန်း ၄၀)၊ အာယသ် ၁၆ဆွဟီးဟ် ဘိုခါရီကျမ်း၊ ကျမ်းအမှတ်- ၇၄၀၅Myanmar Islamic Program မှတိုက်ရိုက်ကိုးကားခြင်း အဓိပ္ပာယ် ဖွင့်ဆိုချက် "အ(လ်)-ကောဟ်ဟာရ်" ဆိုသည်မှာ အလ္လာဟ်အရှင်မြတ်သည် အရာခပ်သိမ်းကို အကြွင်းမဲ့ အုပ်ချုပ်တော်မူပြီး၊ မိမိ၏ အလိုတော်အတိုင်း အရာအားလုံးကို လုပ်ဆောင်နိုင်စွမ်းရှိကြောင်း ဖော်ပြသော ဂုဏ်တော်ဖြစ်သည်။
အင်္ဂလိပ်ဘာသာပြန်ဆိုချက် The Subduer The Supreme The Dominant ကုရ်အာန်ကျမ်းတော်မြတ်မှ ကိုးကားချက်များ အ(လ်)-ကောဟ်ဟာရ် ဂုဏ်တော်နာမသည် ကုရ်အာန်ကျမ်းတော်မြတ်တွင် အောက်ပါအတိုင်း တွေ့ရှိရသည်- - "(အို-နဗီတမန်) အသင်ပြောကြားပါ- “အရှင်မြတ်သည် မိမိ၏ ကျေးကျွန်များအပေါ်၌ အနိုင်ယူတော်မူသော အရှင်ဖြစ်သည်။
အရှင်သည် ဉာဏ်ပညာတော်နှင့် ပြည့်စုံတော်မူသောအရှင်၊ အရာခပ်သိမ်းကို သိမြင်တော်မူသောအရှင် ဖြစ်တော်မူ၏။
”" (စူရဟ် အလ်-အန်အမ် (အခန်း ၆)၊ အာယသ် ၁၈) - "(ယုစွဖ်(Joseph)က) “အို- အကျဉ်းထောင်ဖော်တို့၊ (ကိုးကွယ်ထိုက်သူများအဖြစ်) ကွဲပြားနေသော အရှင်သခင်များသည် ကောင်းပါသလော။
သို့တည်းမဟုတ် တစ်ပါးတည်းသော အလွန်စွမ်းရည်ကြီးမားတော်မူသောအရှင် အလ္လာဟ်အရှင်မြတ်သည် (ကောင်းပါသလော)။
” ဟု (မေးမြန်းတော်မူ၏)။
" (စူရဟ် ယူစွဖ် (အခန်း ၁၂)၊ အာယသ် ၃၉) - "၎င်းတို့သည် ထင်ရှားပေါ်လွင်လာမည့်နေ့ရက်တွင် အလ္လာဟ်အရှင်မြတ်ထံ၌ ၎င်းတို့အနက်မှ မည်သည့်အရာမျှ ဖုံးကွယ်ထားခြင်းမရှိတော့ပေ။
ယနေ့တွင် အုပ်စိုးမှုသည် မည်သူ့အားသက်ဆိုင်သနည်း။
တစ်ပါးတည်းသော အလွန်စွမ်းရည်ကြီးမားတော်မူသောအရှင် အလ္လာဟ်အရှင်မြတ်အားသာလျှင် သက်ဆိုင်ပေသည်။
" (စူရဟ် အလ်-ဂါဖိရ် (အခန်း ၄၀)၊ အာယသ် ၁၆) ဟဒီးစ်တော်များမှ ကိုးကားချက်များ "အလ္လာဟ်အရှင်မြတ်သည် မိန့်တော်မူသည်ကား “အို-အာဒမ်၏သားသမီး၊ သင်သည် လူအုပ်ကြား၌ ငါ့အား အောက်မေ့ပါက ငါသည် သင့်အား ထိုသူတို့ထက်သာလွန်သောသူများအကြား၌ အောက်မေ့မည်။
သင်သည် သင့်စိတ်၌ ငါ့အား အောက်မေ့ပါက ငါသည် ငါ့စိတ်၌ သင့်အား အောက်မေ့မည်။
သင်သည် လူအုပ်ကြား၌ ငါ့အား အောက်မေ့ပါက ငါသည် သင့်အား ထိုသူတို့ထက်သာလွန်သောသူများအကြား၌ အောက်မေ့မည်။
သင်သည် ငါ့ထံသို့ တစ်ထွာမျှ နီးကပ်လာပါက ငါသည် သင့်ထံသို့ တစ်တောင်မျှ နီးကပ်မည်။
သင်သည် ငါ့ထံသို့ တစ်တောင်မျှ နီးကပ်လာပါက ငါသည် သင့်ထံသို့ လက်တစ်မောင်းစာမျှ နီးကပ်မည်။
သင်သည် ငါ့ထံသို့ လမ်းလျှောက်လာပါက ငါသည် သင့်ထံသို့ အပြေးလာမည်။
”" (ဆွဟီးဟ် ဘိုခါရီကျမ်း၊ ကျမ်းအမှတ်- ၇၄၀၅) အရေးပါမှုနှင့် အကျိုးသက်ရောက်မှု အ(လ်)-ကောဟ်ဟာရ် ဂုဏ်တော်သည် အလ္လာဟ်အရှင်မြတ်၏ ကြီးမားသော တန်ခိုးအာဏာနှင့် အရာခပ်သိမ်းကို အုပ်ချုပ်နိုင်စွမ်းကို အောက်မေ့သတိရစေပြီး အောက်ပါအကျိုးကျေးဇူးများကို ရရှိစေနိုင်သည်- အခက်အခဲများကို ကျော်လွှားနိုင်ခြင်း အလ္လာဟ်အရှင်မြတ်ကို အားကိုးယုံကြည်ခြင်း မိမိကိုယ်ကို နှိမ့်ချခြင်း အလ္လာဟ်အရှင်မြတ်၏ အလိုတော်အတိုင်း နေထိုင်ခြင်း နေ့စဉ်ဘဝတွင် အသုံးပြုပုံ မွတ်စလင်မ်များသည် အ(လ်)-ကောဟ်ဟာရ် ဂုဏ်တော်ကို အောက်ပါ နည်းလမ်းများဖြင့် နေ့စဉ်ဘဝတွင် အသုံးပြုနိုင်သည်- အလ္လာဟ်အရှင်မြတ်ကို အားကိုးယုံကြည်ခြင်း ဆုတောင်းခြင်း အလ္လာဟ်အရှင်မြတ်၏ အမိန့်တော်များကို လိုက်နာခြင်း ကောင်းသောအကျင့်များကို ပြုလုပ်ခြင်း သင်ခန်းစာများ အလ္လာဟ်အရှင်မြတ်သည် အရာခပ်သိမ်းကို အနိုင်ယူတော်မူပြီး အုပ်ချုပ်တော်မူသောကြောင့် အရှင်မြတ်ကို အားကိုးယုံကြည်ပြီး အရှင်မြတ်၏ အလိုတော်ကို နာခံရမည်။
လူသားများအနေဖြင့် အလ္လာဟ်အရှင်မြတ်၏ စီမံခန့်ခွဲမှုအပေါ် ယုံကြည်ခြင်း၊ အရှင်မြတ်၏ အမိန့်တော်များကို လိုက်နာခြင်းနှင့် အကောင်းမြင်စိတ်မွေးမြူခြင်းများဖြင့် ဘဝကို ရင်ဆိုင်ရမည်။
အနှစ်ချုပ် "အ(လ်)-ကောဟ်ဟာရ်" ဂုဏ်တော်သည် အလ္လာဟ်အရှင်မြတ်၏ ကြီးမားသော တန်ခိုးအာဏာနှင့် အရာခပ်သိမ်းကို အုပ်ချုပ်နိုင်စွမ်းကို ဖော်ပြသည်။
ဤဂုဏ်တော်သည် အလ္လာဟ်အရှင်မြတ်သည် မိမိ၏ အလိုတော်ကို မည်သူမျှ ဟန့်တားနိုင်စွမ်းမရှိကြောင်း အဓိက ဖော်ပြသည်။
ဒိုအာ (ဆုတောင်း) အို- အလ္လာဟ်အရှင်မြတ်... အ(လ်)-ကောဟ်ဟာရ် (အရာခပ်သိမ်းကို အနိုင်ယူတော်မူသော အရှင်)၊ ကိုယ်တော်သည် အရာခပ်သိမ်းကို စွမ်းဆောင်နိုင်တော်မူသော အရှင်ဖြစ်တော်မူပါသည်။
ကျွန်တော်မျိုးတို့အား ကိုယ်တော်၏ အလိုတော်အတိုင်း လျှောက်လှမ်းနိုင်သော ဉာဏ်ပညာကို ပေးသနားတော်မူပါ။
အို- အလ္လာဟ်... ကျွန်တော်မျိုးတို့အား ကိုယ်တော်ကို အားကိုးယုံကြည်စိတ်ပြင်းပြသော၊ ကိုယ်တော်၏ အမိန့်တော်များကို နာခံသော၊ အမြဲတမ်း ကျေနပ်ဝမ်းမြောက်သော စိတ်နှလုံးသားများကို ပေးသနားတော်မူပါ။
အာရဗီ - အသံထွက် - အ(လ်)-ဝဟ်ဟာဗ် ဘာသာပြန်အဓိပ္ပါယ် - အမြဲတမ်း ပေးကမ်းတော်မူသော အရှင်၊ ရက်ရောတော်မူသော အရှင် အ(လ်)-ဝဟ်ဟာဗ် () သည် အလ္လာဟ်အရှင်မြတ်၏ ဂုဏ်တော် ၉၉ ပါးထဲမှ တစ်ပါးအပါအဝင်ဖြစ်သည်။
ဤဂုဏ်တော်သည် အလ္လာဟ်အရှင်မြတ်သည် မိမိ၏ ဖန်ဆင်းခံသတ္တဝါများအား အမြဲတမ်း ရက်ရောစွာ ပေးကမ်းတော်မူပြီး၊ အကန့်အသတ်မရှိ ပေးသနားတော်မူသော အရှင်ဖြစ်သည်။
အရှင်မြတ်သည် မည်သည့်အရာကိုမဆို အလကား ပေးသနားတော်မူပြီး၊ မိမိထံ တောင်းခံသူများ၏ လိုအပ်ချက်များကို ဖြည့်ဆည်းပေးတော်မူသည်။
ဤဂုဏ်တော်သည် အလ္လာဟ်အရှင်မြတ်၏ ကြီးမားသော ရက်ရောမှု၊ ပေးကမ်းစွန့်ကြဲမှုနှင့် ကရုဏာတော်တို့ကို မီးမောင်းထိုးပြသည်။
စူရဟ် အာလ်-အိမ်ရာန် (အခန်း ၃)၊ အာယသ် ၈စူရဟ် စွာဒ် (အခန်း ၃၈)၊ အာယသ် ၉စူရဟ် အလ်-အန်အမ် (အခန်း ၆)၊ အာယသ် ၈၄ဆွဟီးဟ် မွတ်စလင်မ်ကျမ်း၊ ကျမ်းအမှတ်- ၂၅၈၈Myanmar Islamic Program မှတိုက်ရိုက်ကိုးကားခြင်း အဓိပ္ပာယ် ဖွင့်ဆိုချက် "အ(လ်)-ဝဟ်ဟာဗ်" ဆိုသည်မှာ အလ္လာဟ်အရှင်မြတ်သည် မိမိ၏ ဖန်ဆင်းခံသတ္တဝါများအား အမြဲတမ်း ရက်ရောစွာ ပေးကမ်းတော်မူပြီး၊ အကန့်အသတ်မရှိ ပေးသနားတော်မူသော အရှင်ဖြစ်သည်။
အင်္ဂလိပ်ဘာသာပြန်ဆိုချက် The Giver The Bestower The Munificent ကုရ်အာန်ကျမ်းတော်မြတ်မှ ကိုးကားချက်များ အ(လ်)-ဝဟ်ဟာဗ် ဂုဏ်တော်နာမသည် ကုရ်အာန်ကျမ်းတော်မြတ်တွင် အောက်ပါအတိုင်း တွေ့ရှိရသည်- - "အို-ကျွန်ုပ်တို့၏ အရှင်သခင်၊ ကျွန်ုပ်တို့အား လမ်းမှန်ပြသတော်မူပြီးသည့်နောက် ကျွန်ုပ်တို့၏ စိတ်နှလုံးကို မယိမ်းယိုင်စေတော်မူပါလင့်။
၎င်းပြင် ကိုယ်တော်၏အထံတော်မှ ကရုဏာတော်ကိုလည်း ကျွန်ုပ်တို့အား ပေးသနားတော်မူပါ။
အကြောင်းမူကား ကိုယ်တော်သည် အမှန်ပင် (အရာရာကို) ပေးသနားတော်မူသောအရှင် ဖြစ်တော်မူ၏။
" (စူရဟ် အာလ်-အိမ်ရာန် (အခန်း ၃)၊ အာယသ် ၈) - "သို့တည်းမဟုတ် ၎င်းတို့၌ အလွန်တန်ခိုးကြီးမားတော်မူ၍ အမြဲပေးကမ်းတော်မူသော သင့်အရှင်သခင်၏ ကရုဏာတော်များ၏ ဘဏ္ဍာတိုက်များ ရှိသလော။
" (စူရဟ် စွာဒ် (အခန်း ၃၈)၊ အာယသ် ၉) - "ထို့ပြင် ကျွန်ုပ်တို့သည် အစ္စဟာက်နှင့် ယာကုပ်တို့ကို သူ (အီဗရာဟင်မ်) အား ပေးသနားတော်မူခဲ့သည်။
ထိုသူအပေါင်းအား လမ်းမှန်ပြသတော်မူခဲ့၏။
၎င်းပြင် နူဟ်အားလည်း ရှေးက လမ်းမှန်ပြသတော်မူခဲ့၏။
ဒါဝုဒ်၊ စုလိုင်မာန်၊ အယုဗ်၊ ယုစွဖ်၊ မူစာနှင့် ဟာရူန်တို့ကိုလည်း (နူဟ်၏) အဆက်အနွယ်တော်များအနက်မှ ဖြစ်စေခဲ့၏။
ဤနည်းအတိုင်း ကောင်းမှုပြုသူများကို ကျွန်ုပ်တို့သည် အကျိုးပေးသတည်း။
" (စူရဟ် အလ်-အန်အမ် (အခန်း ၆)၊ အာယသ် ၈၄) ဟဒီးစ်တော်များမှ ကိုးကားချက်များ "လှူဒါန်းမှုသည် ဥစ္စာကို မလျော့စေပါ။
အလ္လာဟ်အရှင်မြတ်သည် ခွင့်လွှတ်သူတစ်ဦးအား ဂုဏ်သရေရှိမှုမှအပ တိုးပွားစေတော်မူမည် မဟုတ်ပါ။
အကြင်သူသည် အလ္လာဟ်အရှင်မြတ်အား နှိမ့်ချပါက အလ္လာဟ်အရှင်မြတ်သည် သူ့အား မြှင့်မြှောက်တော်မူမည်ဖြစ်သည်။
" (ဆွဟီးဟ် မွတ်စလင်မ်ကျမ်း၊ ကျမ်းအမှတ်- ၂၅၈၈) အရေးပါမှုနှင့် အကျိုးသက်ရောက်မှု အ(လ်)-ဝဟ်ဟာဗ် ဂုဏ်တော်သည် အလ္လာဟ်အရှင်မြတ်၏ ရက်ရောမှုနှင့် ပေးကမ်းစွန့်ကြဲမှုကို အောက်မေ့သတိရစေပြီး အောက်ပါအကျိုးကျေးဇူးများကို ရရှိစေနိုင်သည်- ကောင်းချီးမင်္ဂလာများ ရရှိခြင်း စိတ်၏ ကျေနပ်ရောင့်ရဲမှု ကောင်းမြတ်သော စိတ်ထား ပေးကမ်းစွန့်ကြဲခြင်း နေ့စဉ်ဘဝတွင် အသုံးပြုပုံ မွတ်စလင်မ်များသည် အ(လ်)-ဝဟ်ဟာဗ် ဂုဏ်တော်ကို အောက်ပါ နည်းလမ်းများဖြင့် နေ့စဉ်ဘဝတွင် အသုံးပြုနိုင်သည်- အလ္လာဟ်အရှင်မြတ်ထံ တောင်းခံခြင်း ပေးကမ်းကူညီခြင်း ကျေးဇူးသိတတ်ခြင်း မိမိပိုင်ဆိုင်သည်များကို မျှဝေခြင်း သင်ခန်းစာများ အလ္လာဟ်အရှင်မြတ်သည် အမြဲပေးကမ်းတော်မူသော အရှင်ဖြစ်သောကြောင့် အရှင်မြတ်ထံမှ ကောင်းချီးမင်္ဂလာများကို မျှော်လင့်ကာ အခြားသူများကို ပေးကမ်းကူညီရမည်။
လူသားများအနေဖြင့် မိမိလိုအပ်ချက်များအတွက် အလ္လာဟ်အရှင်မြတ်ထံ တောင်းခံခြင်း၊ အခြားသူများကို ကူညီခြင်းနှင့် မိမိပိုင်ဆိုင်သည်များကို မျှဝေခြင်းများဖြင့် အလ္လာဟ်အရှင်မြတ်၏ နှစ်သက်မှုကို ရရှိရန် ကြိုးစားရမည်။
အနှစ်ချုပ် "အ(လ်)-ဝဟ်ဟာဗ်" ဂုဏ်တော်သည် အလ္လာဟ်အရှင်မြတ်၏ အကန့်အသတ်မရှိသော ပေးကမ်းမှုနှင့် ရက်ရောမှုကို ဖော်ပြသည်။
ဤဂုဏ်တော်သည် အလ္လာဟ်အရှင်မြတ်သည် မိမိ၏ ကျေးကျွန်များအား ကောင်းချီးမင်္ဂလာများကို ရက်ရောစွာ ပေးသနားတော်မူကြောင်း အဓိက ဖော်ပြသည်။
ဒိုအာ (ဆုတောင်း) အို- အလ္လာဟ်အရှင်မြတ်... အ(လ်)-ဝဟ်ဟာဗ် (အမြဲတမ်း ပေးကမ်းတော်မူသော အရှင်)၊ ကိုယ်တော်သည် ရက်ရောသော အရှင်ဖြစ်တော်မူပါသည်။
ကျွန်တော်မျိုးတို့အား ကောင်းချီးမင်္ဂလာအမျိုးမျိုးကို ပေးသနားတော်မူပါ။
ကျွန်တော်မျိုးတို့၏ လိုအပ်ချက်များကို ဖြည့်ဆည်းပေးတော်မူပါ။
ကျွန်တော်မျိုးတို့အား ပေးကမ်းကူညီတတ်သော စိတ်နှလုံးသားများကို ပေးသနားတော်မူပါ။
အို- အလ္လာဟ်... ကျွန်တော်မျိုးတို့အား ကျေးဇူးသိတတ်သော၊ စိတ်ကျေနပ်ရောင့်ရဲသော၊ ပျော်ရွှင်သော စိတ်ထားများကို ပေးသနားတော်မူပါ။
တူလူ့ဇ်()သည် ပြင်သစ်နိုင်ငံ အနောက်တောင်ပိုင်း မြေထဲပင်လယ် ၁၅၀ km အကွာ ဂါရွန် မြစ်ကမ်းတွင် တည်ရှိသော မြို့ဖြစ်သည်။
300px ၂၀၂၂ ခုနှစ်တွင် မြို့တော် စည်ပင်နယ်နိမိတ်အတွင်း နေထိုင်သူ လူဦးရေ ၅၁၁,၆၈၄ ဦး ရှိပြီး ပြင်သစ်တွင် ပါရီ၊ လီယောင် နှင့် မာရ်ဆယ်ယီတို့ ပြီးလျှင် စတုတ္ထ အကြီးဆုံးမြို့ဖြစ်သည်။
လီးလ်(, )သည် ပြင်သစ်နိုင်ငံ မြောက်ပိုင်း၊ ဘယ်လ်ဂျီယံ နယ်စပ်ရှိ မြို့ဖြစ်သည်။
အို့-ဒ-ဖရံ့စ်တိုင်းနှင့် နောရ်တိုက်၏ မြို့တော် ဖြစ်သည်။
thumb ကဏ္ဍ:ပြင်သစ်နိုင်ငံရှိ မြို့များ ကဏ္ဍ:ပြင်သစ်နိုင်ငံရှိ မြို့တော်များ။
နံ့တ်()သည် ပြင်သစ်နိုင်ငံ၏ မြို့တစ်မြို့ဖြစ်သည်။
ပယ်အီ ဒ လာ လွာရ်တိုင်းနှင့် လွာရ်-အာတလံတိခ်တိုက်၏ မြို့တော် ဖြစ်သည်။
ပြင်သစ်နိုင်ငံတွင် ဆဋ္ဌမမြောက် အကြီးဆုံးမြို့ဖြစ်သည်။
thumbnail|နံ့တ်မြို့ရှိ စိန့်-ပီယဲ ဘုရားရှိခိုးကျောင်း ကဏ္ဍ:ပြင်သစ်နိုင်ငံရှိ မြို့များ ကဏ္ဍ:ပြင်သစ်နိုင်ငံရှိ မြို့တော်များ။
ခင်လေးဆွေ (၁၉၃၂ မွေး) သည် မြန်မာ့ ရုပ်ရှင်သရုပ်ဆောင်ဖြစ်သည်။
ငယ်ဘဝ ၁၉၃၂ ခု၊ ဩဂုတ်လ ၁၃ ရက်တွင် ဦးမောင်ချစ်၊ ဒေါ်အေးကြည်တို့က ဒိုက်ဦးမြို့၌ မွေးသည်။
ငယ်အမည်မှာ အမာ ဖြစ်၏။
အနုပညာခရီး မိတ်ဆွေတဦးဖြစ်သော ဦးနော်၏ ချိတ်ဆက်ပေးမှုဖြင့် ဆွေဗမာဖလင်နှင့် ၃ နှစ်စာချုပ်လုပ်သည်။
၁၉၄၆ ခုတွင် ဒါရိုက်တာ ဦးလွန်းဖေရိုက်သော မာန်စွယ် ဇာတ်ကားတွင် တင်ညွန့်နှင့်တွဲ၍ ခေါင်းဆောင်မင်းသမီးအဖြစ် စတင်သရုပ်ဆောင်သည်။
သက်တမ်းကုန်သည်နောက် အေဝမ်းဖလင်သို့ ပြောင်းသည်။
ယိုးဒယားကုမ္ပဏီတခုနှင့် အေဝမ်းတို့ ဖက်စပ်ရိုက်ကူးသော ချစ်မုန်တိုင်း ဇာတ်ကား၌ ယိုးဒယားမင်းသားနှင့်တွဲ၍ ပါဝင်ရသည်။
မောင်နေကြည် (၂၀၁၈ ဇွန်) ရွှေခေတ် ဂန္ထဝင်မင်းသားမင်းသမီးများ။
နှစ်ဆယ့်ခွန်စာပေ၊ ရန်ကုန်။
ကျော်ဆွေ၊ တင်ညွန့်၊ ဇေယျ၊ ခင်မောင်ညွန့်၊ ဖိုးပါကြီးတို့နှင့် အတွဲများသည်။
ရုပ်ရှင်လောကမှ ခေတ္တပျောက်ကွယ်သွားပြီးနောက် ဝင်းဦး၏ ဆောင်းအိပ်မက် ဇာတ်ကား၌ ဇာတ်ရံအဖြစ်ပါဝင်ကာ ရုပ်ရှင်လောကသို့ တကျော့ပြန်လာသည်။
ဝင်းဦး၏ ဇာတ်ကားအများစုတွင် ဖိုးပါကြီးနှင့်တွဲ၍ ပါဝင်သည်။
၁၉၅၇ ခုတွင် မာလာဦး ရုပ်ရှင်ကုမ္ပဏီ ထောင်သည်။
မိသားစုဘဝ ၁၉၅၇ ခုတွင် မင်းသား ကျော်ဖေနှင့် လက်ထပ်သည်။
ပါဝင်သော ဇာတ်ကားများ မာန်စွယ် ချစ်မုန်တိုင်း သမလ-ဝိမလ ထားသစ္စာ စကြာယာဉ် ဒေးစွန်ပါ ချစ်ရိပ်မြုံ ငါးပွင့်တခိုင် မှော်ဝိဇ္ဇာ ချစ်မေမေ မြို့မဲ့လုင် လူယောက်ျား ပိုင်ပိုင်နိုင်နိုင် ချစ်သဲဒါလီ သုံးတောင်ပြည့်ခန်းသာလယ် ရွှေမြား ဗုဒ္ဓဂုဏ်ရောင် လောကီကြေးမုံ ဒဿကုမ္မာ တွေးရခက်ကြီး ယမ်းငွေ့ဝေဝေ ယမင်းရွှေစင် ရံရွေတော် လေနီကြမ်း တရားနဲ့ဓါး ကုန်းဘောင်ဆက် လေးဆူဒီပါ ရူပါယဉ် လောကလက်ဆောင် နှောင်ကြိုးမေတ္တာ မောင့်လပြည့်ဝန်း စမ်းရေပမာ မိမေတ္တာ မရွှေအထက်တန်းစား ချစ်လွန်းတင် ခြေရာတထောင် မောင်မဲခေါင် တကျော့နှစ်ကျော့ တေးကိုသီ ဆောင်းအိပ်မက် ဪယောက်ျား တိမ်လွှာမို့မို့လွင် အညံ့ပန်း ဝမ်းနဲဝမ်းသာ မောင့်အချစ်တော် နှင်းပျောက်တဲ့နွေ တယူသန် ကျောက်မဲအကျဉ်းသား တိမ်လှိုင်းပမာ ချစ်ပိုင်ဆက်ရာ မှုန်ရွှေရည် မုန်းပါတယ်မောင့်ကို မွန်းဂျန် နွေး ကညာပျိုနဲ့ဇရာအို ရင်ခွင်ဦး အသည်းကျော်မလေး ဆောင်ချင်အုံးဟဲ့ မင်္ဂလာ ဒီကမ္ဘာမှာ ကျွန်တော်အပျော်ဆုံး ကျားအသည်းနဲ့ချစ်ရဲသူ ပိုးနှင်းဖြူ ချစ်သူအောင်ပွဲ ခြိမ့်ခြိမ့်သဲ ဒေါနနဲ့စပယ် ငွေဆယ်သိန်း၊ လူငါးယောက်နှင့် နန်းကျော့ခိုင် မမုန်းလေနဲ့ ငပလီ ဘတပြန် ကျားတပြန် နေခြည်ဖြာမှ နွေးသောကြောင့် မိန်းကလေးရှင်ရဲ့ဆန္ဒ ပွမ်ပွမ်မြည်တဲ့ကားလေး ကိုယ်ထင်ရင် ခုတင်ရွှေနန်း ကိုကိုညီညီ ချစ်ကြိုးတွေ သွယ်ကာရစ်ကာ စပယ်တင်မှဲ့နဲ့ မိန်းကလေး ၃ သို့မဟုတ် ၄ ရွှေချည်ငွေချည်တန်းပါလို့ ချစ်သူများရဲ့ချစ်တဲ့သူ ကျွန်တော့်အချစ် ဈေးမဆစ်နဲ့ ချစ်ဦးတိမ်ပန်းချီ ယောဆရာကြီး သည်အရွယ်နဲ့ သည်စပယ် ဘာအခုမှ ချစ်ပါပြီလဲ အဆိပ်ပန်းနှင့်မေတ္တာလမ်း စုံနံ့သာမြိုင် မောင်မောင့်အချစ် နံပါတ် ၁ ဘဝကြေးမုံ သံသယဝင်္ကပါ ရွှေနွယ်ရိုး သိုင်းသမားနဲ့ မစံပယ် ရှစ်စပ်က ဂျင်ခြေလည် တရားတဖက် ဓါးတလက် မျက်နှာမများတတ်သူပါ နေရာချင်းတော့ မလဲနိုင်ပါ ကိုးကား ကဏ္ဍ:၁၉၃၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ။
မေတ္တာကမ္မဋ္ဌာန်းသည် ဗုဒ္ဓဘာသာတရားတော်အရ သတ္တဝါအားလုံးအပေါ်၌ ရန်ငြိုးဖွဲ့ခြင်းမရှိသော ချစ်ခင်မြတ်နိုးမှု၊ ကောင်းကျိုးကိုသာ ရည်စူးပေးလိုသော စိတ်ထားကို ပွားများအားထုတ်ရာ ကမ္မဋ္ဌာန်းတစ်မျိုးဖြစ်သည်။
၎င်းသည် စတုဗြဟ္မဝိဟာရတရား (မေတ္တာ၊ ကရုဏာ၊ မုဒိတာ၊ ဥပေက္ခာ) အနက် ပထမဆုံးတရားဖြစ်ပြီး၊ စိတ်ကို ဒေါသ၊ ရန်ငြိုးဖွဲ့ခြင်းမှ ကင်းစင်စေကာ ဈာန်သမာဓိရရှိရန် အကြောင်းခံဖြစ်သည်။
မေတ္တာကမ္မဋ္ဌာန်းကို ပွားများအားထုတ်လိုသော ယောဂါဝစရပုဂ္ဂိုလ်သည် မည်သည့်ပုဂ္ဂိုလ်တို့၌ ရှေးဦးစွာ မေတ္တာမပွားသင့်သည်၊ မည်သည့်ပုဂ္ဂိုလ်တို့၌ လုံးဝမပွားသင့်သည်ကို သိရှိထားရန် လိုအပ်သည်။
ရှေးဦးစွာ မေတ္တာမပွားသင့်သော ပုဂ္ဂိုလ် (၄)မျိုး ၁။
အပ္ပိယပုဂ္ဂလ (မချစ်မနှစ်သက်အပ်သော ပုဂ္ဂိုလ်) မိမိ သို့မဟုတ် မိမိချစ်သူ၏ အကျိုးစီးပွားကို မဆောင်ရွက်ပေးသူ၊ မိမိမုန်းသူ၏ အကျိုးကို ဆောင်ရွက်ပေးသူ၊ ရန်ငြိုးဖွဲ့ခြင်း (၉)မျိုး၏ အကြောင်းတည်ရှိရာ ပုဂ္ဂိုလ်ဖြစ်သည်။
အကြောင်းအရင်း= ၎င်းကို ချစ်ခင်အပ်သော ပိယပုဂ္ဂိုလ်အဖြစ် ထား၍ မေတ္တာပွားရန် ခက်ခဲပြီး စိတ်ပင်ပန်းတတ်သည်။
အတိပ္ပိယသဟာယက (အလွန်ချစ်ခင်အပ်သော ပုဂ္ဂိုလ်) အလွန်ချစ်မြတ်နိုးရသော ပုဂ္ဂိုလ် သို့မဟုတ် အပေါင်းအဖော်ဖြစ်သည်။
အကြောင်းအရင်း= ၎င်းကို မချစ်မမုန်း မဇ္ဈတ္တပုဂ္ဂိုလ်အဖြစ် ထား၍ မေတ္တာပွားရန် ခက်ခဲပြီး၊ ၎င်းအား ဆင်းရဲဒုက္ခဖြစ်လာလျှင် ယောဂီသည် ငိုကြွေးလိုသော စိတ်အခြေအနေသို့ ရောက်တတ်သည်။
မဇ္ဈတ္တ (မချစ်မမုန်း အလယ်အလတ်ပုဂ္ဂိုလ်) ချစ်ခင်မှု၊ မုန်းတီးမှု မရှိသော လျစ်လျူရှုထိုက်သူဖြစ်သည်။
အကြောင်းအရင်း= ၎င်းကို ချစ်ခင်အပ်သော ပိယပုဂ္ဂိုလ် သို့မဟုတ် လေးစားအပ်သော ပုဂ္ဂိုလ်အဖြစ် ထား၍ မေတ္တာပွားရန် စိတ်ပင်ပန်းတတ်သည်။
ဝေရီပုဂ္ဂလ (ရန်သူပုဂ္ဂိုလ်) မိမိ သို့မဟုတ် မိမိချစ်သူ၏ အကျိုးစီးပွားကို ဖျက်ဆီးသူဖြစ်သည်။
အကြောင်းအရင်း= ၎င်းကို အကြိမ်ကြိမ် အောက်မေ့ပွားများရာ၌ ဒေါသဖြစ်ပေါ်လာတတ်ပြီး မေတ္တာပွားရန် မဖြစ်နိုင်ပေ။
သီးသန့်တစ်ဦးချင်း မေတ္တာမပွားသင့်သော ပုဂ္ဂိုလ် ၅။
လိင်္ဂဝိသဘာဂ (လိင်မတူသောပုဂ္ဂိုလ်) အကြောင်းအရင်း= ၎င်းကို သီးသန့်တစ်ဦးချင်း အာရုံပြု၍ မေတ္တာပွားလျှင် ယောဂီသန္တာန်၌ ရာဂ (တဏှာ) ဖြစ်ပေါ်လာနိုင်သည်။
လုံးဝမေတ္တာမပွားသင့်သော ပုဂ္ဂိုလ် ၆။
ကာလကတ (ကွယ်လွန်သွားသောပုဂ္ဂိုလ်) အကြောင်းအရင်း= ၎င်းကို အာရုံပြု၍ မေတ္တာပွားလျှင် ဈာန်သမာဓိ မရရှိနိုင်ပေ။
သို့သော် မေတ္တာဈာန်ရရှိပြီးသည့်နောက်၌ကား အထက်ပါ ပုဂ္ဂိုလ် (၄)မျိုးကို မေတ္တာပွားနိုင်ပြီး၊ “သဗ္ဗာ ဣတ္ထိယော (အမျိုးသမီးအားလုံး)၊ သဗ္ဗေ ပုရိသာ (အမျိုးသားအားလုံး) ဘေးရန်ကင်းကြပါစေ” စသည်ဖြင့် အုပ်စုလိုက် မေတ္တာဖြန့်ကြက်နိုင်သည်။
မေတ္တာပွားသင့်သော ပုဂ္ဂိုလ်အစဉ် မေတ္တာကမ္မဋ္ဌာန်းကို စတင်ပွားများရာတွင် အောက်ပါအဆင့်များဖြင့် ဆောင်ရွက်ရသည်- ၁။
မိမိကိုယ်ကို ရှေးဦးစွာ မေတ္တာပွားခြင်း “အဟံ အဝေရော ဟောမိ (ငါသည် ဘေးရန်ကင်းပါစေ)၊ အဗျာပဇ္ဇော ဟောမိ (စိတ်ဆင်းရဲကင်းပါစေ)၊ အနီဃော ဟောမိ (ကိုယ်ဆင်းရဲကင်းပါစေ)၊ သုခီ အတ္တာနံ ပရိဟရာမိ (ကျန်းမာချမ်းသာစွာ ခန္ဓာကို ထိန်းသိမ်းနိုင်ပါစေ)” ဟု မိမိကိုယ်ကို အာရုံပြု၍ အချိန်အနည်းငယ် မေတ္တာပွားရသည်။
သတိပြုရန်= ဤအဆင့်သည် မေတ္တာဈာန်ရရန် မဟုတ်ဘဲ၊ မိမိအား သက်သေအဖြစ် ထား၍ မေတ္တာစိတ်ဖြစ်ပေါ်ရန် အစပျိုးရုံသာဖြစ်သည်။
မေတ္တာဈာန်ရရန် ပွားများသင့်သော ပုဂ္ဂိုလ်အစဉ် အောက်ပါပုဂ္ဂိုလ် (၄)မျိုးကို လိင်တူပုဂ္ဂိုလ်များအဖြစ် ရွေးချယ်၍ ပွားရသည်- ပိယဂရုဘာဝနီယ (ချစ်ခင်လေးစားအပ်သော ပုဂ္ဂိုလ်) အတိပ္ပိယသဟာယက (အလွန်ချစ်ခင်အပ်သော ပုဂ္ဂိုလ်) မဇ္ဈတ္တ (မချစ်မမုန်း အလယ်အလတ်ပုဂ္ဂိုလ်) ဝေရီ (ရန်သူပုဂ္ဂိုလ်) ပွားနည်း= “အယံ သပ္ပုရိသော အဝေရော ဟောတု (ဤသူတော်ကောင်းသည် ဘေးရန်ကင်းပါစေ)” စသည်ဖြင့် (၄)ချက်စီ ပွားများရသည်။
မေတ္တာကမ္မဋ္ဌာန်း ပွားများနည်း မေတ္တာဈာန်ရရှိရန် အောက်ပါအဆင့်များဖြင့် အားထုတ်ရသည်- ဧဝရူပေ စ ပုဂ္ဂလေ ကာမံ အပ္ပနာ သမ္ပဇ္ဇတိ။
(ဝိသုဒ္ဓိ၊၁၊၂၈၉။
သမာဓိထူထောင်ခြင်း ဩဒါတကသိုဏ်း သို့မဟုတ် အာလောကကသိုဏ်းကို အာရုံပြု၍ စတုတ္ထဈာန်သမာဓိကို ထူထောင်ပါ။
လင်းရောင်ခြည်စွမ်းအင် တောက်ပလာသောအခါ မေတ္တာပွားရန် ပြင်ဆင်ပါ။
ပိယဂရုဘာဝနီယပုဂ္ဂိုလ်မှ စတင်ပွားခြင်း ချစ်ခင်လေးစားအပ်သော လိင်တူပုဂ္ဂိုလ် (ဥပမာ- ဆရာသမား) ကို အာရုံယူ၍ “ဤသူတော်ကောင်းသည် ဘေးရန်ကင်းပါစေ” စသည်ဖြင့် မေတ္တာပွားပါ။
၎င်း၏ စိတ်ကြည်နူးဖွယ် ရုပ်ပုံကို ဉာဏ်ဖြင့် မြင်အောင် ကြည့်၍ ဈာန်အင်္ဂါများ ထင်ရှားလာသည်အထိ ပွားများပါ။
ဈာန်အင်္ဂါငါးပါး ဝိတက် (အာရုံ၌ စိတ်တင်ပေးခြင်း)၊ ဝိစာရ (အာရုံကို ထပ်ကာသုံးသပ်ခြင်း)၊ ပီတိ (နှစ်သက်ခြင်း)၊ သုခ (ချမ်းသာခံစားခြင်း)၊ ဧကဂ္ဂတာ (အာရုံတစ်ခုတည်း၌ စိတ်တည်ငြိမ်ခြင်း)။
ပထမဈာန်မှ တတိယဈာန်သို့ တစ်ဆင့်ချင်း တိုးမြှင့်ပွားပါ။
ပုဂ္ဂိုလ်အုပ်စုအလိုက် ဖြန့်ကြက်ပွားခြင်း ပိယဂရုဘာဝနီယ၊ အတိပ္ပိယသဟာယက၊ မဇ္ဈတ္တ၊ ဝေရီဟူသော ပုဂ္ဂိုလ်အုပ်စုများတွင် အနည်းဆုံး ပုဂ္ဂိုလ် (၂၀) စီကို မေတ္တာဈာန်ရရှိအောင် ပွားများပါ။
ဘာဝေန္တေန စ ဧကေကသ္မိံ ကောဋ္ဌာသေ မုဒုံ ကမ္မနိယံ စိတ္တံ ကတွာ တဒနန္တရေ တဒနန္တရေ ဥပသံဟရိတဗ္ဗံ။
) ဈာနစိတ္တံ ဥပနေတဗ္ဗံ ဥပ္ပါဒေတဗ္ဗန္တိ အတ္ထော။
(မဟာဋီ၊၁၊၃၅၄။
) ဝေရီပုဂ္ဂိုလ်၌ ဒေါသဖြစ်လျှင် ပိယပုဂ္ဂိုလ်သို့ ပြန်၍ မေတ္တာဈာန်ဝင်စားၿပီး ဒေါသကို ဖယ်ရှားကာ ဝေရီသို့ တစ်ဖန် ပွားများပါ။
သစေ ပနဿ ဝေရိမှိ စိတ္တမုပသံဟရတော တေန ကတာပရာဓာနုဿရဏေန ပဋိဃမုပ္ပဇ္ဇတိ၊ အထာနေန ပုရိမပုဂ္ဂလေသု ယတ္ထ ကတ္ထစိ ပုနပ္ပုနံ မေတ္တံ သမာပဇ္ဇိတွာ ဝုဋ္ဌဟိတွာ ပုနပ္ပုနံ တံ ပုဂ္ဂလံ မေတ္တာယန္တေန ပဋိဃံ ဝိနောဒေတဗ္ဗံ။
(ဝိသုဒ္ဓိ၊၁၊၂၉၀။
) ပုရိမပုဂ္ဂလေသူတိ ပိယာဒီသု ဈာနဿ အာရမ္မဏဘူတေသု ပုရိမေသု ပုဂ္ဂလေသု။
မေတ္တံ သမာပဇ္ဇိတွာတိ ပဋိဃံ ဝိက္ခမ္ဘေတွာ ဥပ္ပါဒိတံ မေတ္တာဈာနံ သမာပဇ္ဇိတွာ။
(မဟာဋီ၊၁၊၃၅၅) ၅။
သီမာသမ္ဘေဒ (ပုဂ္ဂိုလ်အပိုင်းအခြားပြိုခြင်း) အတ္တ၊ ပိယ၊ မဇ္ဈတ္တ၊ ဝေရီဟူသော ပုဂ္ဂိုလ် (၄)မျိုးတို့၌ မေတ္တာစိတ် ညီမျှသွားအောင် အကြိမ်များစွာ ပွားများပါ။
ပုဂ္ဂိုလ်တစ်ဦးချင်းပြောင်း၍ မေတ္တာပွားရာ၌ အာရုံပြောင်းသွားသော်လည်း မေတ္တာဈာန်စိတ် တညီတညွတ်တည်း တည်ရှိနေပါက သီမာသမ္ဘေဒဖြစ်ပြီဟု ဆိုနိုင်သည်။
ဧဝံ သီမာသမ္ဘေဒသမကာလမေဝ စ ဣမိနာ ဘိက္ခုနာ နိမိတ္တဉ္စ ဥပစာရဉ္စ လဒ္ဓံ ဟောတိ။
သီမာသမ္ဘေဒေ ပန ကတေ တမေဝ နိမိတ္တံ အာသေဝန္တော ဘာဝေန္တော ဗဟုလီကရောန္တော အပ္ပကသိရေနေဝ ပထဝီကသိဏေ ဝုတ္တနယေနေဝ အပ္ပနံ ပါပုဏာတိ။
(ဝိသုဒ္ဓိ၊၁၊၃၀၁။
) မေတ္တာဖြန့်ကြက်ခြင်း သီမာသမ္ဘေဒဖြိုပြီးနောက် မေတ္တာကို အနန္တစကြဝဠာသို့အောက်ပါအတိုင်း ဖြန့်ကြက်ပွားများနိုင်သည်- ၁။
အနောဓိသောဖရဏာ မေတ္တာ (အကန့်အသတ်မရှိ ဖြန့်ကြက်ခြင်း - ၅ မျိုး) “သဗ္ဗေ သတ္တာ (သတ္တဝါအားလုံး)၊ သဗ္ဗေ ပါဏာ (အသက်ရှူသတ္တဝါအားလုံး)၊ သဗ္ဗေ ဘူတာ (ကံကြောင့်ဖြစ်သော သတ္တဝါအားလုံး)၊ သဗ္ဗေ ပုဂ္ဂလာ (ပုဂ္ဂိုလ်အားလုံး)၊ သဗ္ဗေ အတ္တဘာဝပရိယာပန္နာ (ခန္ဓာကိုယ်ရှိ သတ္တဝါအားလုံး) ဘေးရန်ကင်းကြပါစေ” စသည်ဖြင့် ပွားပါ။
ဩဓိသောဖရဏာ မေတ္တာ (အကန့်အသတ်ဖြင့် ဖြန့်ကြက်ခြင်း - ၇ မျိုး) “သဗ္ဗာ ဣတ္ထိယော (အမျိုးသမီးအားလုံး)၊ သဗ္ဗေ ပုရိသာ (အမျိုးသားအားလုံး)၊ သဗ္ဗေ အရိယာ (အရိယာအားလုံး)၊ သဗ္ဗေ အနရိယာ (ပုထုဇဉ်အားလုံး)၊ သဗ္ဗေ ဒေဝါ (နတ်အားလုံး)၊ သဗ္ဗေ မနုဿာ (လူအားလုံး)၊ သဗ္ဗေ ဝိနိပါတိကာ (အပါယ်သားအားလုံး) ဘေးရန်ကင်းကြပါစေ” စသည်ဖြင့် ပွားပါ။
ဤ (၅+၇=၁၂) မျိုးတွင် တစ်မျိုးလျှင် (၄)ချက်စီ ပွားရသဖြင့် စုစုပေါင်း (၄၈) မျိုးဖြစ်သည်။
ဒိသာဖရဏာ မေတ္တာ (အရပ်ဆယ်မျက်နှာ ဖြန့်ကြက်ခြင်း - ၁၀ မျိုး) အရပ် (၁၀)မျက်နှာ (အရှေ့၊ အနောက်၊ မြောက်၊ တောင်၊ အရှေ့တောင်၊ အနောက်မြောက်၊ အရှေ့မြောက်၊ အနောက်တောင်၊ အထက်၊ အောက်) သို့ ဖြန့်ကြက်၍ (၄၈)မျိုးစီ ပွားပါ။
စုစုပေါင်း (၄၈၀) မျိုးဖြစ်ပြီး၊ အနန္တစကြဝဠာသို့တိုင်အောင် ဖြန့်ကြက်လျက် ပွားများထားအပ်သော မေတ္တာဈာန် (၄၈)မျိုးနှင့် ပေါင်းလျှင် (၅၂၈) မျိုးရှိသည်။
မေတ္တာဈာန်၏ အကျိုး (၁၁)ပါး မေတ္တာကမ္မဋ္ဌာန်းကို အပ္ပနာဈာန်သို့ ဆိုက်အောင် ပွားများသော ယောဂီသည် အောက်ပါ အကျိုး (၁၁)ပါးကို ရရှိသည်- ချမ်းသာစွာ အိပ်စက်ရခြင်း။
မကောင်းသော အိပ်မက်မမက်ရခြင်း။
လူတို့၏ ချစ်ခင်မြတ်နိုးမှု ခံရခြင်း။
နတ်တို့၏ ချစ်ခင်မြတ်နိုးမှု ခံရခြင်း။
နတ်တို့၏ စောင့်ရှောက်မှု ခံရခြင်း။
မီး၊ အဆိပ်၊ လက်နက်တို့မှ အန္တရာယ်ကင်းရခြင်း။
စိတ်တည်ကြည်မှု လျင်မြန်စွာ ရရှိခြင်း။
မျက်နှာအဆင်း ကြည်လင်ခြင်း။
မတွေမဝေဘဲ စုတေရခြင်း။
မဂ်ဖိုလ်မရလျှင် ဗြဟ္မာပြည်သို့ လားရခြင်း။
နိဗ္ဗာနဂါမိနိပဋိပဒါ - ပဉ္စမတွဲ - ဖားအောက်တောရဆရာတော်(အံ၊၃၊၅၄၂။
) နိဂုံး မေတ္တာကမ္မဋ္ဌာန်းသည် စိတ်ကို ဒေါသ၊ ရန်ငြိုးမှ ကင်းစင်စေပြီး ဈာန်သမာဓိရရှိကာ သတ္တဝါအားလုံးအပေါ် တန်းတူညီမျှသော မေတ္တာစိတ်ထားကို ဖြစ်ပေါ်စေသည်။
ဤကမ္မဋ္ဌာန်းကို မှန်ကန်စွာ အားထုတ်ပွားများခြင်းဖြင့် ယောဂါဝစရပုဂ္ဂိုလ်သည် သီမာသမ္ဘေဒရရှိပြီး၊ အနောဓိသော၊ ဩဓိသော၊ ဒိသာဖရဏာ မေတ္တာစေတောဝိမုတ္တိများကို ဆက်လက် အောင်မြင်စွာ ရရှိနိုင်ပေသည်။
ဆက်စပ်ဖတ်ရှုရန် မေတ္တာဘာဝနာ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
ကရုဏာဘာဝနာသည် ဗုဒ္ဓဘာသာတရားတော်အရ သတ္တဝါများကို ဆင်းရဲဒုက္ခမှ လွတ်မြောက်စေလိုသော စေတနာဖြင့် ပွားများအားထုတ်ရာ ကမ္မဋ္ဌာန်းတစ်မျိုးဖြစ်သည်။
၎င်းသည် ဗြဟ္မဝိဟာရတရား (မေတ္တာ၊ ကရုဏာ၊ မုဒိတာ၊ ဥပေက္ခာ) အနက် ဒုတိယတရားဖြစ်ပြီး၊ မေတ္တာဘာဝနာကဲ့သို့ပင် ကရုဏာဘာဝနာကို ပွားများရာတွင် မည်သည့်ပုဂ္ဂိုလ်တို့၌ ရှေးဦးစွာ ပွားများရမည်၊ မည်သည့်ပုဂ္ဂိုလ်တို့၌ ဆက်လက်ပွားများရမည်ကို သိရှိထားရန် လိုအပ်သည်။
မေတ္တာဘာဝနာသည် သတ္တဝါများအတွက် ဘေးရန်ကင်းခြင်း၊ စိတ်ဆင်းရဲကင်းခြင်း၊ ကိုယ်ဆင်းရဲကင်းခြင်း၊ ချမ်းသာခြင်းဟူသော (၄) ချက်ဖြင့် ပွားများသော်လည်း၊ ကရုဏာဘာဝနာသည် “ဆင်းရဲဒုက္ခမှ လွတ်မြောက်ပါစေ” ဟု ပွားများသည်။
ကရုဏာဘာဝနာ ပွားများနည်း ကရုဏာဘာဝနာကို အောင်မြင်စွာ ပွားများရန် အောက်ပါအဆင့်များဖြင့် အားထုတ်ရသည်- ၁။
ရှေးဦးစွာ အာရုံပြုရမည့် ပုဂ္ဂိုလ် အသင်သူတော်ကောင်းသည် ရှေးဦးစွာ မိမိနှင့် နီးစပ်ရာ၊ လိင်တူ၊ အသက်ရှင်ဆဲဖြစ်ပြီး ဒုက္ခိတသတ္တဝါတစ်ဦးကို ရွေးချယ်ပါ။
ထိုသတ္တဝါ၏ ဆင်းရဲဒုက္ခများကို ဉာဏ်ဖြင့် ဆင်ခြင်ကြည့်ရှုပြီး “ဤသူတော်ကောင်းသည် ဆင်းရဲဒုက္ခခံစားနေရသည်မှာ မည်မျှ သနားစရာကောင်းလှသနည်း” ဟူသော ကရုဏာစိတ်ကို ဖြစ်ပေါ်စေပါ။
သမာဓိထူထောင်ခြင်း ဩဒါတကသိုဏ်း (အဖြူရောင်ကသိုဏ်း) သို့မဟုတ် အာလောကကသိုဏ်း (အလင်းရောင်ကသိုဏ်း) ကို အာရုံပြု၍ စတုတ္ထဈာန်သမာဓိကို ဝင်စားပါ။
လင်းရောင်ခြည်စွမ်းအင်များ တောက်ပအားကောင်းလာသောအခါ၊ ထိုဒုက္ခိတသတ္တဝါကို လင်းရောင်ခြည်စွမ်းအင်ဖြင့် မြင်အောင် ကြည့်ရှုပါ။
မေတ္တာဈာန်မှ ကရုဏာဘာဝနာသို့ ကူးပြောင်းခြင်း ထိုဒုက္ခိတသတ္တဝါကို အာရုံပြု၍ မေတ္တာဈာန်ကို ဝင်စားပါ။
မေတ္တာဈာန်မှ ထ၍ ထိုဒုက္ခိတသတ္တဝါကိုပင် အာရုံပြု၍ “အယံ သပ္ပုရိသော ဒုက္ခာ မုစ္စတု (ဤသူတော်ကောင်းသည် ဆင်းရဲဒုက္ခမှ လွတ်ပါစေ)” ဟူ၍ ကြိမ်ဖန်များစွာ ကရုဏာဘာဝနာကို ပွားများပါ။
ဈာန်အင်္ဂါငါးပါး (ဝသီဘော) နိုင်နင်းပြီး တတိယဈာန်သို့ ဆိုက်သည်အထိ အားထုတ်ပါ။
ပုဂ္ဂိုလ်အစဉ်အလိုက် ပွားများခြင်း မေတ္တာကမ္မဋ္ဌာန်း၌ ဖော်ပြခဲ့သည့်အတိုင်း ပိယပုဂ္ဂိုလ် (ချစ်ခင်လေးစားအပ်သောပုဂ္ဂိုလ်)၊ မဇ္ဈတ္တပုဂ္ဂိုလ် (မချစ်မမုန်း အလယ်အလတ်ပုဂ္ဂိုလ်)၊ ဝေရီပုဂ္ဂိုလ် (ရန်သူပုဂ္ဂိုလ်) ဟူသော ပုဂ္ဂိုလ်များကို အစဉ်အတိုင်း အာရုံပြု၍ ကရုဏာဘာဝနာကို တတိယဈာန်သို့ ဆိုက်သည်အထိ ပွားများပါ။
ဥပမာ- “ဤပိယပုဂ္ဂိုလ် ဆင်းရဲဒုက္ခမှ လွတ်ပါစေ၊ ဤမဇ္ဈတ္တပုဂ္ဂိုလ် ဆင်းရဲဒုက္ခမှ လွတ်ပါစေ၊ ဤဝေရီပုဂ္ဂိုလ် ဆင်းရဲဒုက္ခမှ လွတ်ပါစေ” စသည်ဖြင့် အာရုံပြောင်းလဲ၍ ပွားပါ။
သုခိတသတ္တဝါတို့၌ ကရုဏာပွားနည်း ပုထုဇန်သတ္တဝါများသည် အပါယ်ဘေးဆိုးကြီး၊ အိုဘေး၊ နာဘေး၊ သေဘေးမှ မလွတ်မြောက်သမျှ သနားစရာပင်ဖြစ်သည်။
သံသရာအဆက်ဆက် ဒုစရိုက်များကြောင့် အပါယ်ဝဋ်ဆင်းရဲကို ခံစားနေရသည်ကို ဆင်ခြင်၍ “ဤသုခိတသတ္တဝါများပင်လျှင် အနာဂတ်၌ ဆင်းရဲဒုက္ခမှ မလွတ်မြောက်နိုင်သဖြင့် သနားစရာပင်” ဟူသော ကရုဏာစိတ်ကို ဖြစ်ပေါ်စေ၍ ပွားများနိုင်သည်။
သီမာသမ္ဘေဒ ဖြိုခြင်း မေတ္တာကမ္မဋ္ဌာန်း၌ ဖော်ပြခဲ့သည့်အတိုင်း အတ္တ (မိမိကိုယ်တိုင်)၊ ပိယ၊ မဇ္ဈတ္တ၊ ဝေရီဟူသော ပုဂ္ဂိုလ်လေးမျိုးတို့၌ ကရုဏာစိတ် တန်းတူညီမျှသွားအောင် အကြိမ်များစွာ ပွားများပါ။
ပုဂ္ဂိုလ်အပိုင်းအခြား ကင်းစင်သွားပြီး သီမာသမ္ဘေဒဖြစ်သောအခါ၊ ထိုသတ္တဝါများ၏ ပညတ်နိမိတ်ကို မှီဝဲ၍ ပထမဈာန်၊ ဒုတိယဈာန်၊ တတိယဈာန်သို့ ဆိုက်အောင် ကရုဏာအပ္ပနာဈာန်ကို တိုးပွားအောင် အားထုတ်ပါ။
ကရုဏာဖြန့်ကြက်ခြင်း သီမာသမ္ဘေဒရရှိပြီးနောက်၊ မေတ္တာကမ္မဋ္ဌာန်း၌ ဖော်ပြခဲ့သည့်နည်းအတိုင်း ကရုဏာကို အောက်ပါအတိုင်း ဖြန့်ကြက်ပွားများနိုင်သည်- ၁။
အနောဓိသောဖရဏာ ကရုဏာ (အကန့်အသတ်မရှိ ဖြန့်ကြက်ခြင်း - ၅ မျိုး) “သဗ္ဗေ သတ္တာ (သတ္တဝါအားလုံး)၊ သဗ္ဗေ ပါဏာ (အသက်ရှူသတ္တဝါအားလုံး)၊ သဗ္ဗေ ဘူတာ (ကံကြောင့်ဖြစ်သော သတ္တဝါအားလုံး)၊ သဗ္ဗေ ပုဂ္ဂလာ (ပုဂ္ဂိုလ်အားလုံး)၊ သဗ္ဗေ အတ္တဘာဝပရိယာပန္နာ (ခန္ဓာကိုယ်ရှိ သတ္တဝါအားလုံး) ဆင်းရဲဒုက္ခမှ လွတ်ကြပါစေ” ဟူ၍ ပွားပါ။
ဩဓိသောဖရဏာ ကရုဏာ (အကန့်အသတ်ဖြင့် ဖြန့်ကြက်ခြင်း - ၇ မျိုး) “သဗ္ဗာ ဣတ္ထိယော (အမျိုးသမီးအားလုံး)၊ သဗ္ဗေ ပုရိသာ (အမျိုးသားအားလုံး)၊ သဗ္ဗေ အရိယာ (အရိယာအားလုံး)၊ သဗ္ဗေ အနရိယာ (ပုထုဇဉ်အားလုံး)၊ သဗ္ဗေ ဒေဝါ (နတ်အားလုံး)၊ သဗ္ဗေ မနုဿာ (လူအားလုံး)၊ သဗ္ဗေ ဝိနိပါတိကာ (အပါယ်သားအားလုံး) ဆင်းရဲဒုက္ခမှ လွတ်ကြပါစေ” ဟူ၍ ပွားပါ။
အနောဓိသောဖရဏာ (၅) မျိုးနှင့် ဩဓိသောဖရဏာ (၇) မျိုးပေါင်းလျှင် (၅ + ၇ = ၁၂) မျိုးဖြစ်သည်။
ဒိသာဖရဏာ ကရုဏာ (အရပ်ဆယ်မျက်နှာ ဖြန့်ကြက်ခြင်း - ၁၀ မျိုး) အရပ် (၁၀) မျက်နှာ (အရှေ့၊ အနောက်၊ မြောက်၊ တောင်၊ အရှေ့တောင်၊ အနောက်မြောက်၊ အရှေ့မြောက်၊ အနောက်တောင်၊ အထက်၊ အောက်) သို့ ဖြန့်ကြက်၍ ပွားပါ။
အရပ် (၁၀) မျက်နှာတွင် အနောဓိသော (၅) မျိုးနှင့် ဩဓိသော (၇) မျိုးကို ဖြန့်ကြက်ရသဖြင့် (၁၂) မျိုးရှိပြီး၊ အရပ် (၁၀) ဖြင့် မြှောက်လျှင် (၁၂ × ၁၀ = ၁၂၀) မျိုးဖြစ်သည်။
စုစုပေါင်း အရေအတွက် အနန္တစကြဝဠာသို့ ပွားများထားသော အနောဓိသောဖရဏာ (၅) မျိုး + ဩဓိသောဖရဏာ (၇) မျိုး + ဒိသာဖရဏာ (၁၂၀) မျိုး = (၁၃၂) မျိုး ဖြစ်သည်။
နိဗ္ဗာနဂါမိနိပဋိပဒါ - ပဉ္စမတွဲ - ဖားအောက်တောရဆရာတော် ဆက်စပ်ဖတ်ရှုရန် ကရုဏာဘာဝနာ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
မုဒိတာဘာဝနာသည် ဗုဒ္ဓဘာသာတရားတော်အရ သတ္တဝါများ၏ ချမ်းသာမှု၊ စည်းစိမ်သာယာဝပြောမှုကို မြင်တွေ့သိရှိပြီး ၎င်းတို့၏ ချမ်းသာမှုကို ဝမ်းမြောက်ဝမ်းသာ ပွားများအားထုတ်ရာ ကမ္မဋ္ဌာန်းတစ်မျိုးဖြစ်သည်။
၎င်းသည် ဗြဟ္မဝိဟာရတရား (မေတ္တာ၊ ကရုဏာ၊ မုဒိတာ၊ ဥပေက္ခာ) အနက် တတိယတရားဖြစ်ပြီး၊ စိတ်ကို ဣဿာ (မနာလိုမှု) မှ ကင်းစင်စေကာ ဈာန်သမာဓိရရှိရန် အကြောင်းခံတစ်ရပ်ဖြစ်သည်။
မေတ္တာဘာဝနာသည် ဘေးရန်ကင်းခြင်းနှင့် ချမ်းသာခြင်းကို ရည်စူးပြီး (၄) ချက်ဖြင့် ပွားများပြီး၊ ကရုဏာဘာဝနာသည် “ဆင်းရဲဒုက္ခမှ လွတ်မြောက်ပါစေ” ဟု ပွားများသော်လည်း၊ မုဒိတာဘာဝနာသည် “ရရှိပြီးသော စည်းစိမ်ချမ်းသာမှ မရွေ့လျောပါစေ” ဟု ပွားများသည်။
မုဒိတာဘာဝနာ ပွားများနည်း မုဒိတာဘာဝနာကို အောင်မြင်စွာ ပွားများရန် အောက်ပါအဆင့်များဖြင့် အားထုတ်ရသည်- ၁။